Tokios ligos kaip Dauno, Edvardso, Patau sindromai (trisomijos) yra atsitiktinės ir gali pasireikšti bet kurio nėštumo metu. Dauno sindromo rizika didėja su moters amžiumi, tačiau daugelis šiuo sindromu sergančių kūdikių gimsta jaunesnėms nei 35 metų moterims, todėl NIPT tyrimas rekomenduojamas visoms nėščioms moterims, nepriklausomai nuo amžiaus. Tyrimą tikslinga atlikti, jeigu nustatoma padidėjusi rizika, atlikus atrankinius biocheminius, ultragarsinius vaisiaus tyrimus ar tiesiog norite būti ramūs ir žinoti, kad gimęs vaikutis nesirgs minėtomis ligomis.